OpenLLM-France/wikimedia huggingface dataset:
# Liu Ye (Tres Regnes)

    En aquest nom xinès, el cognom és Liu.
Liu Ye (mort el 234 EC) va ser un assessor del senyor de la guerra Cao Cao durant la tardana Dinastia Han Oriental, i un polític de l'estat de Cao Wei durant el període dels Tres Regnes de la història xinesa. Ell era un descendent directe de l'Emperador Guangwu, i va ser un destacat membre del clan reial de la Dinastia Han.
La mare de Liu va faltar quan ell tenia set anys però li va dir a Liu de matar quan es fera gran a cert servent perillós i traïdorenc. Liu va matar el servent sis anys més tard. El seu pare estava furiós i el va preguntar per què havia fet això. Liu va dir que només n'havia seguit l'últim desig de la seva mare i que era preparat per rebre el càstig. El seu pare va pensar que era valent i responsable, de manera que el va perdonar.

## Vegeu també

* Llista de persones relacionades amb els Tres Regnes

## Referències

* Chen Shou. Registres dels Tres Regnes. Yue Lu Shu She, 2002. ISBN 7-80665-198-5.
* Luo Guanzhong. Romanç dels Tres Regnes. ISBN 978-7119005904.
* Fu Xuan. Fu Zi. ISBN 978-7807200871.
# Limnonectes kohchangae

Limnonectes kohchangae és una espècie de granota que viu a Cambodja i Tailàndia. Està amenaçada d'extinció per la pèrdua del seu hàbitat natural.

## Referències

* van Dijk, P.P. & Swan, S. 2004. Limnonectes kohchangae. Llista Vermella d'Espècies Amenaçades de la UICN 2006. Consulta: 17 d'abril del 2008.
# Limnonectes leytensis

Limnonectes leytensis és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Dolino, C., Gee, G., Hampson, K., Diesmos, M.L., Mallari, A., Ong, P., Paguntalan, L., Pedregosa, M., Ubaldo, D. & Gutierrez, B. 2004. Limnonectes leytensis. Llista Vermella d'Espècies Amenaçades de la UICN 2006. Consulta: 17 d'abril del 2008.
# Llac de Payolle

El llac de Payolle és un llac artificial dels Pirineus que es troba a les comunes de Campan i Àrreu, al departament dels Alts Pirineus. La riba oest constitueix el límit municipal entre les comunes d'Àrreu i d'Ancida. Sol quedar gelat durant l'hivern.

## Geografia

Està situat als peus del coll d'Aspin, a 1.139 m d'altitud. La seva superfície és d'unes 10 hectàrees, i s'alimenta per 3 rierols de muntanya.

## Turisme

El llac és un important centre turístic, amb l'estació d'esquí de Payolle com a base, on es practiquen activitats com el mountain bike, les curses d'orientació, l'esquí de fons, raquetes, trineus de gossos, passejades a cavall, caminades, etc. La pesca és permesa al llac, on també es practiquen diversos esports aquàtics.

## Referències

* ↑ «Lac de Payolle» (en francès). lacsdespyrenees.com. [Consulta: 24 octubre 2015].
# Localia Televisión

Localia Televisión (o Localia TV, o simplement Localia) va ser una xarxa de televisions locals gestionades per Promotora de Emisoras de Televisión (Pretesa, una filial del grup PRISA) repartides per Espanya que va començar la seva activitat l'any 2000 i va finalitzar el 2009.

## Història

Localia va néixer a finals del 1999 a Madrid, quan el grup PRISA va comprar la televisió local Tele Ocio, arribant a tenir fins a un total de 92 canals (siguin associats o comprats per PRISA) en el moment del seu tancament. Totes aquestes televisions locals emetien amb la mateixa imatge corporativa i difonien continguts en cadena, com sol succeir a la ràdio. Els programes emesos solien ser pel·lícules o sèries. A més, l'aposta de la cadena es complementava amb continguts locals. El 13 de novembre de 2008, el consell d'administració de Pretesa va anunciar la clausura de les emissions pel 31 de desembre d'aquell any. L'empresa considerava que el seu negoci audiovisual no és viable a causa de les dificultats i incoherències que presenta el marc regulatori actual, la saturació de llicències de TDT i el desordenat desenvolupament del sector.

## Referències

* ↑ «Prisa tanca Localia TV». Diari Avui, 13 novembre de 2008. [Consulta: 15 abril de 2016].

## Enllaços externs

* Web Oficial de Localia TV Arxivat 2016-01-10 a Wayback Machine.
* Informació de Localia a PRISA Arxivat 2008-06-15 a Wayback Machine.
# Lincoln

«Lincoln» té aquests significats:
* Toponímia:
** Lincoln (Anglaterra), capital del comtat anglès de Lincolnshire.
** Lincoln (Argentina), ciutat de la província de Buenos Aires.
** Lincoln (Nebraska)
** Lincoln (Alabama)
** Lincoln (Arkansas)
** Lincoln (Califòrnia)
** Lincoln (Illinois)
** Lincoln (Indiana)
** Lincoln (Iowa)
** Lincoln (Maine)
** Lincoln (Massachusetts)
** Lincoln (Michigan)
** Lincoln (Missouri)
** Lincoln (Montana)
** Lincoln (Nebraska)
** Lincoln (Nou Hampshire)
** Lincoln (Nou Mèxic)
** Lincoln (Nova York)
** Lincoln (Dakota del Nord)
** Lincoln (Pennsilvània)
** Lincoln (Rhode Island)
** Lincoln (Texas)
** Lincoln (Vermont)
** Lincoln (Virgínia)
** Lincoln (Washington)
** Lincoln Center (Kansas)
** Lincoln City (Indiana)
** Lincoln City (Oregon)
** Mar de Lincoln, entre Canadà i Grenlàndia
* Biografies:
** Abraham Lincoln, setzè president dels Estats Units
** Jeannette Virginia Lincoln, física estatunidenca
* Cinema Lincoln (pel·lícula), pel·lícula estatunidenca dirigida per Steven Spielberg (2012)
* Miscel·lània:
** Lincoln (automòbil), fabricant d'automòbils de luxe
** Batalló Lincoln, unitat de voluntaris estatunidencs de la Guerra Civil espanyola
** Lincoln Center, complex d'edificis culturals de Nova York
** Lincoln Memorial, edifici commemoratiu a la ciutat de Washington fet en honor del president dels Estats Units Abraham Lincoln
# Lloro nyam-nyam

El lloro nyam-nyam o lloro niam-niam (Poicephalus crassus) és una espècie d'ocell de la família dels psitàcids que habita boscos i sabanes de la República Centreafricana i zones limítrofes de Txad, el Sudan i la República Democràtica del Congo.

## Referències

* ↑ Comissió dels Noms dels Ocells en Català. Fundació Barcelona Zoo; Institut Català d'Ornitologia; TERMCAT, Centre de Terminologia. Edició: TERMCAT, 2017
* ↑ Fitxa del lloro niam-niam al SIOC Rev. 05/08/2012
# Lloro robust

El lloro robust (Poicephalus robustus) és una espècie d'ocell de la família dels psitàcids que habita boscos, manglars i terres de conreu de l'Àfrica occidental, central i meridional.

## Taxonomia

Aquesta espècie està classificada en tres subespècies:
* P. f. robustus (Gmelin, 1788), que vive a la zona oriental de Sud-àfrica.
* P. f. fuscicollis (Kuhl, 1820), que viu des del Senegal i Gàmbia fins Nigèria i Angola septentrional.
* P. f. suahelicus Reichenow, 1898, des del centre de Tanzània i Ruanda fins al nord-est de Sud-àfrica i Angola meridional.
Les dues últimes són sovint considerades una espècie diferent, seguint Hockey et al. 2005,: Poicephalus fuscicollis.

## Referències

* ↑ Hockey, P. A. R.; Dean, W. R. J.; Ryan, P. G. (eds). 2005. Roberts – Birds of Southern Africa, VIIth ed. The Trustees of the John Voelcker Bird Book Fund, Ciutat del Cap.
# Lo Pradal

Lo Pradal (en francès Le Pradal) és un municipi occità del Llenguadoc situat al departament de l'Erau, a la regió de [[Occitània]].

## Referències

* ↑ Topònims occitans de l'Erau
# Linda Stahl

Linda Stahl (2 d'octubre de 1985 a Steinheim) és una llançadora de javelina alemanya.
El seu millor tir personal és 66,81 metres, aconseguit el 29 de juliol de 2010 al Campionat Europeu d'Atletisme a Barcelona, Espanya, on va guanyar l'or.
Va créixer a Blomberg, i estudia Medicina a la Universitat de Colònia. Ella representa el club esportiu TSV Bayer 04 Leverkusen, després d'haver canviat el club en 2003 de LG Lippe-Süd, i va ser entrenada amb Steffi Nerius sota l'entrenador Helge Zöllkau.

## Referències

* ↑ Alexandra Dersch: Linda Stahl beendet hochdekorierte und geerdete Karriere Arxivat 2022-06-26 a Wayback Machine., Leute, auf: leichtathletik.de, vom 26. August 2016, abgerufen 26. August 2016

## Enllaços externs

* IAAF, perfil de Linda Stahl
# Linda Park

Linda Park (nascuda el 9 de juliol de 1978) és un actriu estatunidenca nascuda a Corea del Sud. És coneguda principalment pel seu paper de l'oficial de comunicacions Hoshi Sato en la sèrie de televisió Star Trek: Enterprise i pel paper de Maggie Cheon a la sèrie dramàtica Crash (2008–10).
Va néixer a Corea del Sud i va créixer a San José (Califòrnia). Va participar en diverses produccions teatrals durant la seva adolescència al Notre Dame High School i al Bellarmine College Preparatory, estudiant finalment la llicenciatura en art a la Universitat de Boston. Durant la seva carrera universitària, va passar un semestre a Anglaterra, estudiant a la London Academy of Music and Dramatic Art i a la Royal Academy of Dramatic Art. Durant la seva etapa universitària va participar en les obres Mad forest, Lysistrata, Cyrano de Bergerac, Ricard III i Les Dones Troianes.

## Referències

* ↑ «Linda Park». Memory Alpha. [Consulta: 13 octubre 2015].
* ↑ «Audrey / Asian Women's Magazine - Features». Arxivat de l'original el 2003-12-13. [Consulta: 13 octubre 2015].
# Loganville (Wisconsin)

Loganville és una població dels Estats Units a l'estat de Wisconsin. Segons el cens del 2000 tenia 276 habitants.

## Demografia

Segons el cens del 2000, Loganville tenia 276 habitants, 119 habitatges, i 81 famílies. La densitat de població era de 532,8 habitants per km².
Dels 119 habitatges en un 33,6% hi vivien nens de menys de 18 anys, en un 52,1% hi vivien parelles casades, en un 10,9% dones solteres, i en un 31,9% no eren unitats familiars. En el 28,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,6% tenia menys de 18 anys, un 7,2% entre 18 i 24, un 34,8% entre 25 i 44, un 21,7% de 45 a 60 i un 11,6% 65 anys o més.
L'edat mediana era de 36 anys. Per cada 100 dones de 18 o més anys hi havia 92,6 homes.
La renda mediana per habitatge era de 34.688 $ i la renda mediana per família de 38.250 $. Els homes tenien una renda mediana de 28.750 $ mentre que les dones 20.000 $. La renda per capita de la població era de 15.737 $. Aproximadament el 5,6% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loganville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Loganville». American Fact Finder. Oficina del Cens dels Estats Units, 12-01-2010.
# Luci Juni Cesenni Petus

Luci Juni Cesenni Petus (en llatí: Lucius Junius Caesennius Paetus), nascut probablement Gai Cesenni Petus (llatí: Gaius Caesennius Paetus), va ser un magistrat romà del segle i.
Sembla que era fill d'un Publi Cesenni Petus, originari de Tarquínia, i hauria nascut amb el nom de Gai Cesenni Petus. Després de l'adopció per part d'un membre de la gens Júnia, hauria adoptat el nom de Luci Juni Cesenni Petus. En qualsevol cas, les fonts literàries l'anomenen sempre Cesenni Petus, simplement.
Va ser elegit cònsol l'any 61 amb Gai Petroni Turpilià. Neró el va enviar el 63 a Armènia per ajudar Corbuló, que lluitava contra els parts amb certes dificultats. Arrogant per naturalesa i creient-se superior a Corbuló, va travessar el Taure i va anunciar que ocuparia Tigranocerta, de la qual Corbuló havia estat expel·lit, però no ho va poder complir, encara que sí que va conquerir algunes fortaleses i va fer una mica de botí, retornant als quarters d'hivern al final de la campanya. Va enviar a Neró un magnífic i exagerat relat de la seva campanya.
A la primavera següent, el rei Vologès I de Pàrtia va aparèixer a la zona i Cesenni Pet s'hi va enfrontar, però després de perdre un cert nombre de soldats es va retirar a les muntanyes del Taure, deixant tres mil homes per defensar els passos. Aquestes forces van ser aniquilades pels parts, que van assetjar a Cesenni Petus a Randea o Arsamòsata, a la vora del riu Arsànies, on era Cesenni Petus. La plaça estava ben proveïda, i Corbuló no era lluny, però Cesenni Petus es va precipitar, portat segurament pels seus temors, i va signar un vergonyós tractat de pau. De resultes d'això va ser destituït del seu comandament. Tornat a Roma s'esperava un fort càstig, però finalment Neró només va confirmar la seva destitució i es va limitar a insultar-lo.
Vespasià el va nomenar governador de Síria, i va ser l'encarregat de l'annexió del regne de Commagena.
Cesenni Petus es va casar amb Flàvia Sabina, una filla de Flavi Sabí, el germà de Vespasià. Sembla que varen tenir dos fills: Luci Juni Cesenni Petus, cònsol el 79 dC i procònsol el 80 (del qual s'han identificat diverses monedes del temps de Domicià), i Luci Cesenni Sospes, cònsol el 114 dC.

## Referències

* 1 2 Werner, Eck. «Caesennius 3». A: Der Neue Pauly. Band 2. Stuttgart: Metzler, 1997.
* 1 2 Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 85.
* ↑ Salomies, Olli. Adoptive and Polyonymous Nomenclature in the Roman Empire. Helsinki: Societas Scientiarum Fennica, 1992, p. 87.
* ↑ Tàcit, Annals, XV 13–14.
# Luci Juni Pul·lus

Luci Juni Pul·lus (en llatí: Lucius Junius C. f. C. n. Pullus) va ser un magistrat romà del segle iii aC.
Va ser elegit cònsol l'any 249 aC juntament amb Publi Claudi Pulcre durant la Primera Guerra Púnica. La seva flota va ser destruïda per una gran tempesta, a causa, com es deia, d'haver ignorat uns auspicis desfavorables, i desesperat es va suïcidar.

## Referències

* ↑ Smith, William (ed.). «Pullus, L. Junius». A Dictionary of Greek and Roman biography and mythology. [Consulta: 8 abril 2024].
# Lupang Hinirang

Lupang Hinirang és l'himne nacional de les Filipines. L'original és en castellà, però l'oficial n'és una traducció al tagal.

## Lletra en castellà

    Tierra adorada
    Hija del sol de Oriente,
    Su fuego ardiente
    en ti latiendo está.
    ¡Tierra de amores!
    Del heroísmo cuna,
    Los invasores
    No te hallarán jamás.
    En tu azul cielo, en tus auras,
    En tus montes y en tu mar
    Esplende y late el poema
    De tu amada libertad.
    Tu pabellón, que en las lides
    La victoria iluminó,
    No verá nunca apagados
    Sus estrellas y su sol.
    Tierra de dichas, del sol y de amores,
    En tu regazo dulce es vivir.
    Es una gloria para tus hijos,
    Cuando te ofenden, por ti morir.

## Lletra en tagal

    Bayang magiliw,
    Perlas ng silanganan,
    Alab ng puso,
    Sa dibdib mo'y buhay
    Lupang hinirang,
    Duyan ka ng magiting
    Sa manlulupig,
    Di ka pasisiil.
    Sa dagat at bundok,
    Sa simoy at sa langit mong bughaw,
    May dilag ang tula at awit
    sa paglayang minamahal.
    Ang kislap ng watawat mo'y
    Tagumpay na nagniningning.
    Ang bituin at araw niya
    Kailan pa ma'y di magdidilim
    Lupa ng araw, ng lualhati't pagsinta,
    Buhay ay langit sa piling mo.
    Aming ligaya na pag may mang-aapi,
    Ang mamatay ng dahil sa iyo.

## Traducció catalana de l'original en espanyol

    Terra adorada,
    Filla del sol d'orient,
    El seu foc ardent,
    En tu bategant està.
    ¡Terra d'amors!
    De l'heroisme bressol,
    Els invasors,
    No et trepitjaran mai.
    En el teu blau cel en els teus auras,
    en les teves muntanyes i en el teu mar
    Resplendeix i batega el poema
    De la teva estimada llibertat.
    El teu pavelló, que en els combats
    La victòria va il·luminar
    No veurà mai apagats
    Les seves estrelles i el seu sol
    Terra de joia, de sol i d'amors
    A la teva falda dolç és viure
    És una glòria per als teus fills
    Quan t'ofenen per tu morir.

## Referències

* ↑ «Republic Act No. 8491». Official Gazette [Filipines], 12-02-1998. Arxivat de l'original el 2020-12-17 [Consulta: 18 octubre 2023].
# Líquid amniòtic

El líquid amniòtic és un líquid clar de la bossa amniòtica que protegeix el fetus i l'embrió dels traumatismes externs i fa possible el desenvolupament embrionari i fetal.

## Formació i evolució

Es forma en la quarta setmana d'embaràs. L'embrió ja ha niat en les parets de l'úter i es comença a formar la cavitat amniòtica, la qual s'anirà omplint de líquid.
En el primer trimestre aquest líquid és un ultrafiltrat del plasma sanguini matern, però a partir de la dotzena setmana, també el fetus intervé amb la seva orina.
A partir d'aquest moment va augmentant a poc a poc i durant la 18-20 setmana de gestació, el 90% del líquid està produït pel seu ronyó. El fetus omple la seva bufeta urinària cada mitja hora i la buida, d'aquesta manera renova el líquid diverses vegades al dia. La composició del líquid amniòtic canvia al llarg de l'embaràs, s'assembla bastant al plasma matern i el grau de salinitat que presenta és similar a l'aigua marina.
La quantitat màxima de líquid que pot originar-se és de la setmana 34 a la 36 i és d'un litre. A partir de la setmana 38, comença a disminuir.

## Funcions

El líquid amniòtic protegeix al fetus de lesions externes, li serveix d'esmorteïdor per als cops. El manté calent, a la temperatura del teu organisme, ajuda a desenvolupar els pulmons i fins i tot l'alimenta, ja que cada glop del líquid amniòtic li proporciona al bebè ions i proteïnes. S'ha constatat que fins a un 10% de les necessitats proteiques del nadó es cobreixen amb el líquid amniòtic que ingereix.

## Quantitat

El ginecòleg, per mitjà de les ecografies i l'exploració manual, sempre comprova la quantitat de líquid amniòtic que hi ha a la bossa. Quan el metge nota que hi ha més o menys líquid, és probable que s'hagi de fer alguna prova més (ja que pot indicar problemes a la placenta i requereix intervenció mèdica).
* En el cas que n'hi hagi molt, pot determinar que hi hagi bessons, diabetis o malformacions del fetus.
* En el cas que n'hi hagués poc, existeix un perill clar, pot ésser a causa d'una fissura a la bossa o un problema en el sistema renal del bebè. Això pot provocar infeccions uterines o que el bebè comprimeixi el cordó umbilical i és possible que el metge valori avançar el part.
Gràcies al líquid amniòtic es poden diagnosticar malformacions, ja que conté un gran nombre de cèl·lules fetals, amb aquestes podem conèixer el cariotip del bebè i saber si pateix una malaltia cromosòmica.

## Color

Quan es trenquen aigües és important fixar-se en el color del líquid. Si és clar, (de color groguenc), és normal. En el cas que siguin popularment dit “aigües fosques”, (de color verdós per la presència de meconi), s'ha d'assistir urgentment a l'hospital encara que no es tinguin contraccions, ja que pot ser que el fetus hagi efectuat la seva primera deposició i hi ha possibilitat que n'ingereixi. Els metges han de valorar com es troba aquest.
# Macrodon

Macrodon és un gènere de peixos de la família dels esciènids i de l'ordre dels perciformes.

## Morfologia

* Cos allargat i comprimit.
* Ulls moderadament grossos.
* Boca al capdavant, obliqua i grossa.
* Mandíbula inferior sortint.
* Dents grans, punxegudes i amb grans canines en ambdues mandíbules.
* Aleta anal de base curta.
* Escates petites i llises.
* Marge de la cua en forma de lletra "S".

## Taxonomia

* Macrodon ancylodon (Bloch & Schneider, 1801)
* Macrodon mordax (Gilbert & Starks, 1904)

## Referències

* ↑ Schinz H. R., 1822. Das Thierreich eingetheilt nach dem Bau der Thiere als Grundlage ihrer Naturgeschichte und der vergleichenden anatomie. Mit vielen Zusätzenversehen von H. R. Schinz. Cotta, Stuttgart & Tübingen Das Thierreich v. 2. i-xvi + 1-835.
* ↑ The Taxonomicon (anglès)
* ↑ Bloch, M. E. & Schneider, J. G., 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. M. E. Blochii, Systema Ichthyologiae.: i-lx + 1-584, Pls. 1-110.
* ↑ Gilbert, C. H. & Starks, E. C., 1904. The fishes of Panama Bay. Memoirs of the California Academy of Sciences v. 4: 1-304, Pls. 1-33.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Bibliografia

* Fischer, W., Krup, F., Schneider, W., Sommer, C., Carpenter, K. E. i Niem, V. H., 1995. Guía FAO para la Identificación de Especies para los fines de la Pesca. Pacífico Centro-Oriental. Vol. III. Vertebrados - Parte 2., FAO3: 1201-1813.
* López, M. I. i Bussing, W. A., 1982. Lista provisional de los peces marinos de la Costa Rica.,Revista de Biología Tropical, 30(1):5-26.

## Enllaços externs

* uBio (anglès)
* Biodiversity Institute of Ontario (anglès)
# Macroevolució

La paleontologia, la biologia evolutiva del desenvolupament i la genòmica comparativa proporcionen la major part de l'evidència dels patrons i processos que es poden classificar com macroevolució, grans canvis evolutius, enfront dels petits i progressius canvis de la microevolució.
Fins a la meitat del segle xx, l'evolució biològica només s'identificava amb el que actualment es coneix com a microevolució, és a dir, processos que fan variar la freqüència al·lèlica d'una població. Però, actualment, dins de la teoria de l'evolució biològica, el neodarwinisme o síntesi evolutiva moderna, hi ha dues postures pel que fa a la relació entre microevolució i macroevolució. Per als ultradarwinistas només hi ha microevolució i selecció d'individus, i fins i tot, arribant a l'extrem, només de gens. Per als partidaris d'aquesta proposta, la macroevolució no és més que microevolució acumulada durant un llarg període. L'altra opció és la dels naturalistes que consideren que hi ha tant la microevolució, que representa processos que fan variar la freqüència al·lèlica de la població que no solen generar noves espècies (especiació), i la macroevolució, que engloba processos que afecten a nivells superiors a les poblacions, com a espècies o grups taxonòmics superiors. A partir d'aquest plantejament sorgeixen discrepàncies importants en interpretar el paper de l'especiació. Per als ultradarwinistas el procés d'especiació (poblacions aïllades) és l'enllaç entre la macroevolució i la microevolució, i pot caure en l'àmbit de qualsevol de les dues.